เตือนหุ้นน้องใหม่แพงไป
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — โบรกเกอร์สะกิดหลีกเลี่ยงหุ้นน้องใหม่ ราคาแพงลิ่ว กันกุลฯ วิ่งแซงปัจจัยพื้นฐาน 1 ปี 
นางภัทธีรา ดิลกรุ่งธีระภพ ประธานเจ้าหน้าที่บริหาร บริษัทหลักทรัพย์ ดีบีเอส วิคเคอร์ส (ประเทศไทย) เปิดเผยว่า สาเหตุที่หุ้นน้องใหม่ประสบความสำเร็จสำหรับการเข้าซื้อขายวันแรก ราคาพุ่งเหนือจองในระดับสูง เกิดจาก 2 ปัจจัยคือ มีพื้นฐานที่ดี ประกอบกับภาวะตลาดหุ้นเอื้ออำนวย 
อย่างไรก็ตาม การกำหนดราคายังคงต้องให้ส่วนลด (ดิสเคาต์) ประมาณ 1520% จากมูลค่าที่แท้จริง เพื่อสร้างแรงจูงใจให้กับผู้ลงทุน
น.ส.กัญญารัตน์ ประพิณวณิชย์ ผู้ช่วยกรรมการผู้จัดการ บล.ฟินันเซีย ไซรัส (FSS) กล่าวไปในทิศทางเดียวกันว่า เป็นผลจากบรรยากาศการลงทุนเอื้ออำนวย และการขยายตัวของบริษัทในอนาคต 
บล.ฟินันเซีย ไซรัส จะเป็นที่ปรึกษานำบริษัท เออาร์ไอพี เข้าตลาดหลักทรัพย์ เอ็ม เอ ไอ เดือน ธ.ค.นี้ 
แหล่งข่าวจากโบรกเกอร์กล่าวถึงราคาหุ้นของ บริษัท กันกุลเอ็นจิเนียริ่ง (GUNKUL) ปรับตัวลง 2.33% ปิดที่ระดับ 8.40 บาท ในวันที่สอง หลังจากวันแรก (20 ต.ค.) แจกกำไรคนจองซื้อหุ้นถึง 59% จากราคาไอพีโอที่ 5.40 บาท ว่าเพราะราคาวันแรกถือว่าสูงเกินกว่าราคาเป้าหมายของปี 2554 ซึ่งอยู่ที่ 6.90 บาท ประเมินว่าจะมาจากธุรกิจเดิมขายอุปกรณ์ไฟฟ้า 3.90 บาท และโรงไฟฟ้าแสงอาทิตย์ 3 บาท 
“ธุรกิจโรงไฟฟ้ายังไม่ได้รับรู้เข้ามาเป็นรายได้ แต่ราคาหุ้นเกินพื้นฐานอนาคตใน 1 ปีข้างหน้าเตือนผู้ลงทุนไม่ควรเข้าไปลงทุน ในตลาดยังมีหุ้นที่ราคาต่ำกว่าปัจจัยพื้นฐานอยู่อีกมาก” แหล่งข่าวเปิดเผย
หุ้นบริษัท ยูนิเวอร์แซล แอดซอร์บเบ้นท์ แอนด์ เคมิคัลส์ (UAC) ยังคงพุ่งปิดที่ 9.10 บาท เพิ่มขึ้น 0.50 บาท เทียบราคาไอพีโอ 4 บาท